1991

## Straeon

### Diwedd i briodas Dic a Carol

Chwalwyd byd Dic Ashurst yn rhacs pan ddarganfu Carol ef a Lisa Morgan yn y gwely gyda'i gilydd. Roedd Dic eisiau achub y briodas ond nid oedd gan Carol unrhyw awydd i wneud hynny. Trodd ei chefn ar Gwmderi a mynd i Ganada at ei chwaer Sandra.

Symudodd Lisa i fyw at Dic ond nid oedd gweddill y pentref yn rhy hapus i'w derbyn fel cwpwl. Yn fuan iawn collodd Lisa ddiddordeb yn Dic a throdd ei golygion unwaith eto tuag at Barry John Probert.

### Bywyd priodasol Denzil ac Eileen

Priododd Denzil ac Eileen ar ddechrau'r flwyddyn a chafodd y ddau gyfnod prysyr iawn o ran gwaith. Arweiniodd hyn at bwl o iselder i Eileen ond achubwyd hi wrth i'w chwaer fach anystwallt, Gina, gyraedd i aros. Cafodd Gina waith yn y Plas gydag Eileen.

### Nerys yn gadael Cwmderi

Datblygu wnaeth y berthynas rhwng Tristan Bowen a Nerys Cadwaladr, ond pan fu farw gwr cyn-wraig Tristan penderfynodd ef fynd yn ôl ati. Roedd Nerys bron a thorri ei chalon. Ar ben hynny darganu Nerys ei hunan mewn trafferthion ariannol. Cafodd achubiaeth wrth i gynllunydd ifanc ofyn iddi hi fod yn brynwraig drosto. Gadawodd Neryd Gwmderi i grwydro'r byd ar ei ran gan werthu'r Felin i Beth a Glyn James.

Wedi i Tristan adael y Plas daeth Norman Foulkes Roberts i ofalu am y lle.

### Trais Glyn James

Mewn sgarmes ar dir y Plas cafodd Glyn James gnoc ar ei ben ac o ganlyniad dechreuodd fagu tymer wyllt a bwrw Beth Leyshon sawl gwaith heb reswm. Gyda chymorth y parch Eleri Evans llwyddodd Beth i'w berswadio i dderbyn triniaeth

### Teulu maeth y Cosletts

Penderfynodd Ken a Linda Coslett eu bod am fod yn rhieni maeth a daeth Matthew Price i fyw gyda nhw am sbel. Wedi hynny daeth y ddau i fabwysiadu babi a gadael Cwmderi.

Daeth yn bryd iddynt symyd ymlaen o Angorfa a gwerthwyd y cartref i Rhydian Samuel. Llwyddodd ef mewn ychydig amser i elyniaethu'r trigolion i gyd.

### Canlyn Meira

Cafodd Meic Pierce a Derek Jones fet i weld pwy fyddai'n gallu mynd allan gyda Meira Ellis gyntaf, ond wedi i Meic ddechrau dod i adnabod Meira penderfynodd ei fod yn hoff iawn ohoni. Symudodd Meira i'r fflat am sbel tra oedd gwaith yn cael ei wneud ar ei thy hi. Ceisiodd Derek ei orau i ddifetha pethau i Meira a Meic ac yn y diwedd penderfynu bod yn ffrindiau wnaethon nhw.

### Beichiogrwydd Lisa

Pan ddarganfu Dic Ashurst fod Lisa Morgan a Barry John yn gariadon bu helynt yng ngharnifal y pentref. Yn fuan iawn roedd hi'n feichiog, a ceisiodd Barry roi pwysau arni i gael erthyliad, a hynny er mawr siom i Doreen. Cymerodd Lisa arian Barry a throdd ei chefn ar Gwmderi gan gyhoeddi nad oedd yn feichiod o gwbl!

### Plismon newydd i'r pentref

Er mawr siom iddo, symudwyd Sarjant Glyn James o Gwmderi i'r dref a daeth plismon newydd dibrofiad i Gwmderi, sef Rod Phillips. Serch hynny, gwnaeth Rod ei farc pan fu gwarchae yng nghaffi Meic - roedd Fferet, boi lleol amhoblogaidd, wedi clywed fod yfed ar ôl oriau yn y caffi. Aeth yno gyda gwn a mynnu cael diod neu ddau.

### Perthynas Beth a Hywel

Â'r ddau ar gwrs preswyl, dechreuodd Beth Leyshon a Hywel Llywelyn garwriaeth oedd i newid eu bywydau'n llwyr.

### Helyntion Glan a Mrs Mac

Daeth Teg Morris a Cassie Morris i ymweld â Jean McGurk a Glan Morris am y tro cyntaf a daeth Mrs Mac o hyd i gyfaill mawr yn Cassie. Gwnaeth Cassie gryn argraff ar rai o'r trioglion a llyddodd i gael perthynas a Dic y tu ôl i chefn ei gwr.

Gofynnodd Shirl, un o ffrindiau eraill Mrs Mac, iddi edrych ar ôl ei stondin yn y farchnad tra oedd hi yn y carchar - gwnaeth Mrs Mac hyn a bu ffrae fawr rhyngddi hi a Glan ynglyn a gwerthu nwyddau wedi ei dwyn. O'r herwydd gwrthododd Mrs Mac brynu stoc gan Iori Davies, dyn busnes amheus lleol.

Pan ddaeth Shirl allan o'r carchar cafodd hi a Mrs Mac noson i'w chofio ar y cwrw. Rhoddodd Shirl dy Mrs Mac ar dân a bu bron i'r ddwy gael eu lladd. Gwnaeth Jean gais am yswiriant gan ychwanegu ychydig gannoedd ar y bil. Penderfynodd Mansel Bennett ei herlyn a phriododd Glan a Mrs Mac er mwyn gwneud yn siwr na allai Glan roi tystiolaeth yn erbyn Jean.

Dyma briodas y flwyddyn. Daeth Sean McGurk adref o'r fyddin ar mwyn bod gyda'i fam. Yn ystod y gwasanaeth dechreuodd Mrs Mac ymladd gyda chyn-wraig Glan. Y sioc fwyaf i Mrs Mac oedd fod Glan wedi mynnu priodi yn ei inifform Sbesial a bod llawer iawn o'r heddlu yn y briodas.

### Trawiad Reg

Ar dydd Nadolig cafodd Reg Harries drawiad ar y galon.